Мерилин Квејл
Мерилин Такер Квејл (Индијанаполис, 29. јул 1949) је амерички адвокат и романописац. Жена је 44. потпредседника Сједињених Држава Дена Квејла и била је друга дама Сједињених Америчких Држава у периоду од 20. јануара 1989. — 20. јануара 1993. године.

Приватан живот и образовање 

Мерилин Квејл је рођена у Индијанаполису, Индијана, родитељи су јој били Мери Алис (†1975) и Варен Самуел Такер (†2004) и обоје су били доктори. Мерилин има три сестре и два брата. Она има шкотског порекла, њен деда са очеве стране рођен је у Мајболу у Шкотској. Имала је строго хришћанско васпитање.

Завршила је средњу школу Broad Ripple, а након тога политичке науке на Универзитету Пурду. Док је похађала колеџ, била је чилидерсица и благајник. Након тога похађала је правну школу и добила стипендију за наставак школовања, на Универзитету Индијана, где је упознала свог будућег мужа Дена Квејла. Њих двоје су именовани да заједно раде на нацрту верзије Закона о смртној казни у Индијани. Након само неколико недеље познавања, оженили су се 18. новембра 1972. године. Године 1974. Ден Квејл и Мерилин Квејл положили су правосудни испит, а добили дете, само пар дана пре испита.

Каријера 

Након завршетка школовања, Мерилин и Ден Квејл су се преселили у Хантингтон у Индијани. Мерилин је радила правне послове, док је Ден радио за новине свога оца и спремао се да уђе у политику. Године 1976. изабран је за Конрегсмена Републиканске стране, а 1980. године изабран да уђе у Сенат Сједињених Америчких Држава. Године 1988. Ден Квејл је изабран за потпредседника Сједињених Држава на листи Џорџа Х. В. Буша.

Кроз политичку каријеру њеног мужа, Марилин је увек била најближји и најквалитетнији саветник њеног супруга . Мерилин је водила кампању за свог мужа независно од политичке кампање. Током кампање 1988. године она је често представљана у штампи као паметна, равнодушна и моћна жена иза њеног мужа.. Као друга дама Сједињених Америчких Држава организовала је скупове и пријеме и бринула о својој деци. Мерилин је такође је радила на узроцима откривања ране дијагнозе рака дојке, а том послу посветила се јер је њена мајка преминула баш од ове болести, у 56. години живота.

Са својом сестром Ненси објавила је и роман "Embrace the Serpent", трилер о супрузи потпредседника.

Мерилин је била активна током председничке кампање 1992. године, држала је говоре на Републиканској националној конвенцији и провела више од 40 дана у кампањи. Она је говорила о темама породичних вредности и била је врло популарна код конзервативаца.

Џорџ Х. В. Буш и Ден Квејл нису поново изабрани 1992. године, па се Квејл вратио назад у Хантингтон, где је почео да ради у адвокатској канцеларији, док је Мерилин отишла у Аризону.

2010. године, Мерилин је подржала Карен Хендл током избора за гувернера у Џорџији.

Поред политичког ангажовања и адвокатског посла, Мерилин је и романописац. Написала је неколико романа :

 Embrace The Serpent . 
 The Campaign: A Novel . 
 Moments that Matter .

Породица 

Мерилин и Ден Квејл живе у граду Парадајс Вали, у Аризони. Они имају кћерку Кортни, два сина, Такера оснивача инвестиционе компаније Tynwald Capital и Бенџамина који је био члан Представничког дома Сједињених Држава, од 2011−2013 године.

Референце

Спољашње везе 

Рођени 1949.
Људи из Индијанаполиса
Друге даме САД
Амерички књижевници
Амерички адвокати